
ПРОТОКОЛ
От проведено заседание на Постоянна комисия по Устройство на територията към Общински съвет Златоград



Днес 06.06.2024 г., (четвъртък) от 17:30 часа, се проведе заседание на Постоянна  комисия по Устройство на територията. Председател на постоянната комисия е госпога Вергиния Топчиева. За присъствието на членовете на комисията се води присъствен списък. В заседанието взеха участие от Общинска администрация -  госпожа Елмира Угорлиема – Зам.- Кмет на Община Златоград, инж. Елка Чаушева – секретар на Община Златоград, госпожа Златка Цекова – Директор на дирекция „ Административно - правно обслужване, общинска собственост и замеделие, той и юрисконсулт, госпожа Надя Мангарудова – Директор на дирекция финансово – счетоводни дейности, бюджет, човешки ресурси и местни данъци и такси и госпожа Боряна Ликова – Кмет на кметство с. Ерма река.
Предварително е изпратена покана – дневен ред на членовете на постоянната комисия и ръководството на Общинска администрация.

[bookmark: _GoBack]Госпожа Топчиева поздрави присъстващите и с кворум от 3 общински съветници откри заседанието на Постоянната комисия по Устройство на територията. 

Госпожа Топчиева даде думата за предложения и коментари по дневния ред.

Господин Гюнелиев даде предложение в дневния ред да бъдат включени две предложения от общинските съветници А. Илийков, А. Симеонов, В. Топчиева, В. Сидеров, В. Иванов, д-р Е. Чинар, Е. Кръстева, Ж. Хаджийска, Й. Романова и С. Гюнелиев, относно: Предприемане на необходимите действия за разчистване на общински басейн, който е превърнат в депо за строителни отпадъци и превеждането му в експлоатация.
И второто предложение относно: Включване на обект „Плувен басейн“, ул. „Ерма“, гр. Златоград към Приложение №3 към чл. 107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 година.

Госпожа Топчиева подложи предложенията на господин Гюнелиев на гласуване по реда на постъпване с вдигане на ръка.
Предложение от общинските съветници А. Илийков, А. Симеонов, В. Топчиева, В. Сидеров, В. Иванов, д-р Е. Чинар, Е. Кръстева, Ж. Хаджийска, Й. Романова и С. Гюнелиев, относно: Предприемане на необходимите действия за разчистване на общински басейн, който е превърнат в депо за строителни отпадъци и превеждането му в експлоатация.
 Комисията гласува с 3 гласа „за“, 0 „против“, 0 „въздържал се“ – прие се предложението.

Предложение от общинските съветници А. Илийков, А. Симеонов, В. Сидеров, В. Иванов, Е. Кръстева, д-р Е. Чинар, Ж. Хаджийска, Й. Романова, В. Топчиева и С. Гюнелиев, относно: Включване на обект „Плувен басейн“, ул. „Ерма“, гр. Златоград към Приложение №3 към чл. 107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 година.
Комисията гласува с 3 гласа „за“, 0 „против“ , 0 „въздържал се“ – прие се предложението.
Госпожа Топчиева подложи на гласуване целия дневен ред с така направените промени. 
Комисията гласува с 3 гласа „за“ , 0 „против“ , 0 „въздържал се“ 



ДНЕВЕН  РЕД:

1. Писмо от кмет на Община Златоград с изх. № 6100- 244/ 31.05.2024 г. и наш вх. № ОС- 432/ 03.06.2024г., относно предложена техническа спецификация  за обект  „Изграждане на топлопреносна мрежа с. Ерма река- проектиране и СМР“ , съгласно Програмата за капиталови разходи за 2024г на Община Златоград.

2. Предложение от общинските съветници А. Илийков, А. Симеонов, В. Топчиева, В. Сидеров, В. Иванов, д-р Е. Чинар, Е. Кръстева, Ж. Хаджийска, Й. Романова и С. Гюнелиев, относно: Предприемане на необходимите действия за разчистване на общински басейн, който е превърнат в депо за строителни отпадъци и превеждането му в експлоатация.


3. Предложение от общинските съветници А. Илийков, А. Симеонов, В. Сидеров, В. Иванов, Е. Кръстева, д-р Е. Чинар, Ж. Хаджийска, Й. Романова, В. Топчиева и С. Гюнелиев, относно: Включване на обект „Плувен басейн“, ул. „Ерма“, гр. Златоград към Приложение №3 към чл. 107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 година.

4. Други.




По т.1 от дневния ред: Писмо от кмет на Община Златоград с изх. № 6100- 244/ 31.05.2024 г. и наш вх. № ОС- 432/ 03.06.2024г., относно предложена техническа спецификация  за обект  „Изграждане на топлопреносна мрежа с. Ерма река- проектиране и СМР“ , съгласно Програмата за капиталови разходи за 2024г на Община Златоград.
Имаше дебат по точката в него взеха участие госпожа Топчиева, господин Гюнелиев, госпожа Угорлиева, инж. Чаушева, господин Симеонов и госпожа Кръстева. Не се стигна до вземане на решение.
Г- жа Кръстева обобщи – съгласно Законите в Република България: Възложител на обществени поръчки за Общината е кмета на общината, който носи отговорност за техническите спецификации като част от документацията на обществената поръчка. Никъде в Закона за обществените поръчки, в Правилника за неговото прилагане, а и в Закона за местното самоуправление и местната администрация не се вменява на Общинския съвет задължение да съгласува технически спецификации за обществени поръчки и съответно това да е условие за тяхното процедиране. 
Т.е. ултиматума поставен от кмета - ОбС – Златоград „да съгласува“ или „да одобри“ техническа спецификация за обществена поръчка за да бъде тя процедирана, няма правно основание. 
От една страна подобен ултиматум е предпоставка да се забави изпълнението на общинския бюджет и едновременно с това и да се вмени отговорност на ОбС – Златоград за неспазване на сроковете. 
От друга страна – подобно действие от страна на кмета не е ли закононарушение, като се има предвид, че същото представлява опит Общински съвет да бъде подведен да превиши правомощията си, произнасяйки се по документ, който не е в неговата нормативна компетентност. 

По т.2 от дневния ред: Предложение от общинските съветници А. Илийков, А. Симеонов, В. Топчиева, В. Сидеров, В. Иванов, д-р Е. Чинар, Е. Кръстева, Ж. Хаджийска, Й. Романова и С. Гюнелиев, относно: Предприемане на необходимите действия за разчистване на общински басейн, който е превърнат в депо за строителни отпадъци и превеждането му в експлоатация.
Госпожа Топчиева  предложи два проект на решение по точката.
Първи проект на решение:
1. Да бъдат отстранени всички строителни отпадъци от Плувен басейн ул. „Ерма“ гр. Златоград за срок от 1 месец.
2. Да бъдат предприети необходимите действия за ползването му по предназначение в срок до два месеца.
3. Възлага на Кмета на  Община Златоград изпълнението на настоящото решение.
 

Втори проект на решение:
 
1. Одобрява допълнителни разходи в размер на 7 000 лв. За отстраняване на всимки строителни отпадъци от Плувен басейн ул. „Ерма“, гр. Златоград. Средствата да се осигурят за сметка на резерва за непредвидени и неотложни разходи за 2024 година от дейност „Резерв“

2. Кметът на Община Златоград да извърши съответните промени по бюджета на общината за 2024г.


Госпожа Топчиева подложи на гласуване проектите на решение по реда на постъпването им с вдигане на ръка.
Първи проект на решение:
1. Да бъдат отстранени всички строителни отпадъци от Плувен басейн ул. „Ерма“ гр. Златоград за срок от 1 месец.
2. Да бъдат предприети необходимите действия за ползването му по предназначение в срок до два месеца.
3. Възлага на Кмета на  Община Златоград изпълнението на настоящото решение.

Комисията гласува с 4 гласа „за“, 0 „против“ , 0 „въздържал се“  - прие се предложението;
Втори проект на решение: 
1. Одобрява допълнителни разходи в размер на 7 000 лв. За отстраняване на всимки строителни отпадъци от Плувен басейн ул. „Ерма“, гр. Златоград. Средствата да се осигурят за сметка на резерва за непредвидени и неотложни разходи за 2024 година от дейност „Резерв“

2.  Кметът на Община Златоград да извърши съответните промени по бюджета на общината за 2024г.
 
Комисията гласува с 4 гласа „за“ , 0 „против“, 0 „въздържал се“ – прие се предложението;

По т. 3 от дневния ред: Предложение от общинските съветници А. Илийков, А. Симеонов, В. Сидеров, В. Иванов, Е. Кръстева, д-р Е. Чинар, Ж. Хаджийска, Й. Романова, В. Топчиева и С. Гюнелиев, относно: Включване на обект „Плувен басейн“, ул. „Ерма“, гр. Златоград към Приложение №3 към чл. 107, ал.13 Прогнозен размер на капиталови разходи по Инвестиционна програма за общински проекти, към Закон за държавния бюджет на Република България за 2024 година.

Госпожа Топчиева направи предложение за проект на решение по точката.
1. Към приложение №3 към чл.107, ал. 13 Прогнозен размер на капиталови разходи по инвестиционна програма за общински проекти, към Закон за държавния бюджет на Република България за 2024 година, да се включи следния обект: 
„ Основен ремонт на плувен басейн ул. „Ерма“ , гр. Златоград, неговите съоражения, включително и вертикална планировка“.
2. За изпълнение на приетото решение, да бъдат предприети необходимите действия в срок до 20 дни.
3. Възлага на кмета на Община Златоград контрола по изпълнението на настоящото решение.

Комисията подкрепи проекта на решение с 4 гласа „за“ , 0 „против“ , 0 „въздържал се“ – прие се предложението.

По т.4 от дневния ред: Други
Госпожа Топчиева даде думата за мнение и коментари, такива не постъпиха.


Поради изчерпване на дневния ред, госпожа Топчиева закри заседанието на Постоянната                       комисия по Устройство на територията.







Вергиния Топчиева
/Председател ПК/


Изготвил: 
Елмира Топчиева - Меркова,
Гл. специалист „Канцелария ОбС“

